Кариевлылар театр ничек барлыкка килүен карарга чакыра

	Яңа татар театры ничек барлыкка килүен күрәсегез киләме? Алайса сезне 19 ноябрьдә нәниләр өчен спектакльләр һәм шигъри биюне карарга Габдулла Кариев исемендәге Казан Татар дәүләт яшь тамашачы театрына чакырабыз – театрда «Tat Cult Lab / театр» проекты эскизлары күрсәтеләчәк. Әлеге чара «Калеб» яңа буын җыены кысаларында үтә.	 Эскизлар октябрьдә «Мәскәү» мәдәният үзәгендә тәкъдим ителгән иде. Габдулла Кариев театры җитәкчелеге, алга таба аларны театр репертуарына кертү максатында, Алмаз Садриевның «Киләчәк теле», Ксения Шачневаның «Зөһрә» спектакльләрен һәм Нурбәк Батулланың Кариев театры артистлары белән әзерләгән «Таң вакыты» заманча биюен сайлап алды. 
	---	
Кариев театры

	№ --- | 13.11.2018	


